钦定古今图书集成/明伦汇编/氏族典/第587卷 > 唐括德温
## 钦定古今图书集成/明伦汇编/氏族典/第587卷 > 唐括德温

按《金史唐括德温传》：“德温，本名阿里，上京率河人也。
曾祖石古，从太祖平腊醅麻产，领谋克。祖脱孛鲁，领
其父谋克，从太祖伐辽有功。父挞懒，尚康宗女，收平
州，授行军猛安，历兴平、临海等军节度使。德温善射，
尚睿宗皇帝女楚国长公主。天眷三年，授宣武将军。
皇统六年，迁定远大将军。七年，迁兵部尚书，出为大”
名尹，改横海军节度使、延安尹。世宗即位，封道国公，
为驸马都尉。大定二年，以父祖功授按出虎猛安所
管世袭谋克。四年，为劝农使，出为西京留守。召入为
太子太傅，卒，授其长子驸马都尉《鼎，世》袭“西北路没
里山猛安。”